open-index/open-wikipedia-markdown huggingface dataset:
Γρηγόριος (όνομα)

Το όνομα **Γρηγόριος** (*Γρηγόρης* στη δημοτική) είναι κύριο ανδρικό όνομα που χρησιμοποιούνταν κυρίως από τους Χριστιανούς. Το όνομα παράγει το γυναικείο όνομα *Γρηγορία* και το χαϊδευτικό *Γόλης*. Οι ονομαστικές εορτές του Γρηγορίου είναι πέντε και αφορούν σε τέσσερις σημαντικούς Αγίους της ορθόδοξης και καθολικής χριστιανικής εκκλησίας:

*Ο Άγιος Γρηγόριος ο Θεολόγος (*Γρηγόριος Ναζιανζηνός*) (329-390 μ.Χ.), εορτάζεται στις 25 Ιανουαρίου και στις 30 Ιανουαρίου ως ένας από τους Τρεις Ιεράρχες. Στην καθολική εκκλησία εορτάζεται στις 2 Ιανουαρίου.
*Ο Γρηγόριος Παλαμάς, εορτάζεται στις 14 Νοεμβρίου και την Κυριακή των Β´ Νηστειών.
*Ο Γρηγόριος Νύσσης, εορτάζεται στις 10 Ιανουαρίου από την ορθόδοξη και στις 9 Μαρτίου από την καθολική εκκλησία.
*Ο Γρηγόριος Νεοκαισαρείας, εορτάζεται στις 17 Νοεμβρίου (στην ορθόδοξη και καθολική εκκλησία).
## Ετυμολογία του ονόματος
Από το μεταγενέστερο όνομα *Γρηγόριος* «ο γρηγορών, ο άγρυπνος» (στο χριστιανισμό, με την πνευματική σημασία), επίθετο από το μεταγενέστερο ρήμα *γρηγορῶ* — «γρηγορεῖτε καὶ προσεύχεσθε» (Καινή Διαθήκη, Κατά Ματθαίον, κϚ΄ 41, και Κατά Μάρκον, ιδ΄ 38), προτροπή του Ιησού προς τους μαθητές του το βράδυ της σύλληψής του — από το ρήμα *ἐγρηγορῶ* (

## Εξωτερικοί σύνδεσμοι

Κατηγορία:Ανδρικά ελληνικά ονόματα
Κατηγορία:Αγιωνύμια
Κατηγορία:Μεταγενέστερα ονόματα
Ασημάκης Χαραλάμπης

Ο **Ασημάκης Χαραλάμπης** ήταν πολιτικός γεννημένος στα Καλάβρυτα, δύο φορές εκλεγμένος βουλευτής. Καταγόταν από την οικογένεια Χαραλάμπη και πέθανε στην Πάτρα, όπου ζούσε, στις 4 Μαΐου 1885. 

Ήταν γιος του επίσης αγωνιστή της επανάστασης και πολιτικού Σωτηρίου Χαραλάμπη και της Βικτωρίας Σισίνη. Αδέλφια του ήταν οι Παναγιώτης, Αναστάσιος, Χαρίκλεια, και Κωνσταντίνος

Ήταν πληρεξούσιος Καλαβρύτων στην εν Αθήναις Β' Εθνική των Ελλήνων Συνέλευση το 1862.

## Αναφορές
* Φορολογούμενος, φύλο 10 Μαΐου 1885, νεκρολογία, από το μουσείο τύπου Πατρών
## Παραπομπές


Κατηγορία:Έλληνες πληρεξούσιοι
Κατηγορία:Βουλευτές Καλαβρύτων
Ασημακης
Σατί Καζάνοβα

Η **Σατανέι Σετγκαλίγεβνα Καζάνoβα** (Ρώσικα: Сатаней Сетгалиевна Казанова) γεννημένη στις 2 Οκτωβρίου 1982 είναι Ρωσίδα τραγουδίστρια, μοντέλο, ηθοποιός και τηλεοπτική προσωπικότητα.

## Βιογραφία
Η Σατί Καζάνοβα γεννήθηκε στις 2 Οκτωβρίου του 1982 στη Δημοκρατία της Καμπαρντίνο - Μπαλκάρια της Ρωσίας. Σπούδασε στη Ρωσική Ακαδημία Μουσικής και σήμερα ζει στη Μόσχα. Η Σατί έχει δηλώσει πως γεννήθηκε στη Δημοκρατία της Καμπαρντίνο - Μπαλκάρια και την εθνικότητα της. Δήλωσε ότι είναι Μουσουλμάνα.

### Καριέρα
Μέχρι τον Μάιο του 2010, η Σάτι ήταν μία από τις τρεις τραγουδίστριες του ρωσικού ποπ γκρουπ κοριτσιών ονόματι Fabrika (ρωσικά: Фабрика). Το 2002, πήρε μέρος στη πρώτη σεζόν του ριάλιτι *Star Factory* (ρωσικά: Фабрика звёзд), όπου τερμάτισε δεύτερη.

Κέρδισε το βραβείο *Astra* (Ρωσικά: Астра) για την πιο κομψή τραγουδίστρια το 2006.

Στις 5 Οκτωβρίου 2009 τιμήθηκε με τον τίτλο του  καλλιτέχνη από τη Δημοκρατία της Καμπαρντίνο - Μπαλκάρια από τον Πρόεδρο της Δημοκρατίας, Ασλάν Τχακουσίνοφ.

## Фабрика звёзд (2002)

* Πάβελ Αρτέμιεφ **(Korni)**
* Κονσταντίν Ντουντολάντοφ
* Σατί Καζάνοβα **(Fabrika)**
* Μιχαήλ Γκρεμπενσίκοφ
* Αλεξάντρ Μπερντνίκοφ **(Korni)**
* Γκέρα Τουζίκοφ
* Αλεξάντρα Σαβελιέβα **(Fabrika)**
* Σερίφ Μούσα
* Ζάννα Τσερουχίνα
* Αλεξάντρ Αστασένοκ**(Korni)**
* Νικολάι Μπουρλάκ
* Αλεξέι Καμπάνοφ **(Korni)**
* Άννα Κουλικόβα
* Ιρίνα Τόνεβα **(Fabrika)**
* Εκατερίνα Σεμιάκινα
* Γιούλια Μπουζίλοβα
* Μαρίγια Αλαλίκινα **(Fabrika)**

## Βιντεογραφία

## Τραγούδια
* «Семь восьмых» (2010)
* «Игра» (2010)
* «Буэнос-Айрес» (2011)
* «Потусторонняя» (2011)
* «Сказка» (2012)
* «Чувство лёгкости» (feat. Батишта; 2012)
* «Зима» (2013)
* «Дура» (2013)
* «Мы поверим в чудеса» (2013)
* «До рассвета» (feat. Arsenium 2014)
* «Прощай» (2014)

## Εξωτερικοί σύνδεσμοι

* Φαν σάιτ του γκρουπ Φάμπρικα
* Φαν σάιτ της Σάτι Καζανόβα

Κατηγορία:Ρωσίδες τραγουδίστριες
Κατηγορία:Φωτομοντέλα
Κατηγορία:Ρωσίδες ηθοποιοί
Κατηγορία:Ρωσίδες μοντέλα
Κάταλιν Κις

Η **Κάταλιν Κις** (γεννήθηκε στις 2 Φεβρουαρίου 1979 στην πόλη Σέγκεντ της Ουγγαρίας) είναι διεθνής αθλήτρια πετοσφαίρισης η οποία αγωνίζεται με τη φανέλα του Prestige Απόλλων στο Πρωτάθλημα Α΄ Κατηγορίας της Κύπρου ως διαγώνια.

## Καριέρα
Η Κάταλιν Κις ξεκίνησε την επαγγελματική της καριέρα στο χώρο της πετοσφαίρισης σε ομάδες της χώρας της. Την περίοδο 1998-99 αγωνίστηκε στη Βέρτες Βολάν, με την οποία κατάφερε να κατακτήσει ένα πρωτάθλημα και ένα κύπελλο Ουγγαρίας, ενώ το καλοκαίρι του 1999 μεταπήδησε στη ΝΡΚ Νιρεγκιχάζα. Στην ομάδα της Νιρεγκιχάζα παρέμεινε για τρία χρόνια κατακτώντας ισάριθμα πρωταθλήματα αλλά και κύπελλα Ουγγαρίας (2000, 2001, 2003). Ενδιάμεσα, είχε πραγματοποιήσει ένα πέρασμα από την ιταλική Πάστα Πριμελούτσι (2001-02).

Το 2003 μετεγγράφη στην ιταλική Φουτούρα Αρζίτσιο, στην οποία παρέμεινε για μόλις ένα χρόνο, καθώς το 2004 μεταπήδησε στην Κόλμπακ, ομάδα της Σουηδίας. Ένα χρόνο αργότερα ταξίδεψε στην Ελλάδα για λογαριασμό του Ηρακλή Κηφισιάς. Στην ομάδα της Κηφισιάς παρέμεινε για ένα χρόνο, καθώς το 2006 μεταπήδησε στον Κτησιφών Παιανίας, στον οποίο αγωνίστηκε για δύο χρόνια.

Τη διετία 2008-10 αγωνίστηκε με τη φανέλα του Πανιωνίου. Με την ομάδα της Νέας Σμύρνης δεν κατάφερε να κατακτήσει κάποιο τίτλο. Το 2010 μετεγγράφη στην ΑΕΚ, με την οποία κατέκτησε τους πρώτους της τίτλους στην Ελλάδα (Πρωτάθλημα και Σούπερ Καπ το 2012). Στην ομάδα της ΑΕΚ παρέμεινε μέχρι το καλοκαίρι του 2013.

Στις 4 Ιουλίου του 2013, η Κάταλιν Κις ανακοινώθηκε επίσημα από τον Ολυμπιακό Πειραιώς.  Με την ομάδα του Πειραιά κατάφερε να κατακτήσει ένα πρωτάθλημα και ένα κύπελλο Ελλάδας (2014).

Μετά την πορεία της στις ομάδες της Ηλιούπολης και του Απόλλων από την Κύπρο, υπέγραψε στην ομάδα του Άρη τον Δεκέμβριο του 2016.  Απο το 2017 ειναι προπονήτρια στις ακαδημίες του Ολυμπιακού.
Για την σεζόν 2022-23 θα αποτελέσει προπονήτρια του Ηλυσιακού για το πρωτάθλημα της Volleyleague Γυναικών.

## Διεθνείς συμμετοχές
Η Κάταλιν Κις αποτελούσε για πολλά χρόνια μόνιμο στέλεχος της Εθνικής ομάδας πετοσφαίρισης της Ουγγαρίας. Ήταν διεθνής για περισσότερο από δέκα χρόνια και πραγματοποίησε συνολικά με την εθνική ομάδα της χώρας της πάνω από 60 συμμετοχές.

## Τίτλοι
* 4 Πρωταθλήματα Ουγγαρίας: 1999, 2000, 2001, 2003
* 4 Κύπελλα Ουγγαρίας: 1999, 2000, 2001, 2003
* 2 Πρωταθλήματα Ελλάδας: 2012, 2014
* 1 Σούπερ Καπ Ελλάδος: 2012
* 1 Κύπελλο Ελλάδας: 2014

## Ατομικές Διακρίσεις
* 2012: Πολυτιμότερη Παίκτρια (M.V.P.): Πρωτάθλημα Ελλάδας 2011-12

## Παραπομπές


## Πηγές
* KISS KATALIN - Greekvolley.com
* Το προφίλ της Κάταλιν Κις στο sport-fm.gr
* Το προφίλ της Κις στο gavros.gr
* Υπέγραψε στον Ολυμπιακό η Κις

Κατηγορία:Πετοσφαιρίστριες ΑΕΚ
Κατηγορία:Πετοσφαιρίστριες ΟΣΦΠ
Κατηγορία:Πετοσφαιρίστριες Άρη
Ρυτό των θεριστών

Το **Ρυτό των Θεριστών** συγκαταλέγεται στα κυριότερα καλλιτεχνικά έργα της Μινωικής Εποχής. Συγκεκριμένα, χρονολογείται στην Ύστερη Εποχή του Χαλκού, στη Νεοανακτορική περίοδο, περίπου μεταξύ 1550 - 1500 π.Χ. Το υλικό από το οποίο είναι φτιαγμένο είναι ο μαύρος στεατίτης (μαλακή πέτρα). Το αγγείο βρέθηκε στην βασιλική έπαυλη της Αγίας Τριάδας στο Ηράκλειο Κρήτης και φιλοξενείται σήμερα στο Αρχαιολογικό Μουσείο Ηρακλείου.

## Περιγραφή
Πρόκειται για αγγείο σε ωοειδές σχήμα που στην επιφανειά του φέρει μια μοναδική παράσταση, σκαλισμένη σε χαμηλό ανάγλυφο. Το αγγείο είναι "ρυτό", ένα είδος που χρησιμοποιούνταν για σπονδές, δηλαδή θυσιαστικές ιεροτελεστίες με προσφορές προς τους θεούς και είχε τελετουργική χρήση. Στο κάτω μέρος του διαθέτει ένα άνοιγμα από όπου έρεε το υγρό. Το αγγείο ήταν κατασκευασμένο σε τρία τμήματα, από τα οποία σήμερα σώζονται το ανώτερο μέρος του σώματος και ο ένθετος λαιμός.

## Η  παράσταση του αγγείου
Η παράσταση εικονίζει μια πομπή ανδρών που φαίνεται να κρατούν στους ώμους τους γεωργικά θεριστικά εργαλεία. Προχωρούν σε ομάδες και μάλλον γυρίζουν από το χωράφι. Η παράσταση διαθέτει ρυθμό και μουσικότητα στη κίνηση. Μερικές από τις μορφές που εικονίζονται έχουν ανοικτό το στόμα σαν να τραγουδάνε και όλες οι μορφές φαίνεται να βαδίζουν με συγχρονισμένο βηματισμό. Επίσης, όλες οι μορφές κοιτάνε προς τα δεξιά, εκτός απο μία, η οποία γυρίζει το κεφάλι προς τα πίσω και κοιτάζει τον άλλον που έχει χάσει το βήμα του, γελώντας του περιπαιχτικά. Αυτή η λεπτομέρεια προσδίδει ζωντάνια στην παράσταση, φανερώνει μια διάθεση για απόδοση της πραγματικότητας και αποτελεί το αποκορύφωμα της ευαισθησίας του καλλιτέχνη. Στην παράσταση κυριαρχούν η συνθετική δύναμη, η ζωντάνια και η ανατομική ακρίβεια. Οι Mινωίτες λιθοξόοι είχαν την ικανότητα να αποδίδουν φυσιοκρατικά τις σκηνές, με πολύ ρεαλιστικό τρόπο, με μια άριστη ικανότητα σύνθεσης της σκηνής και ποιοτικής εκτέλεσής της.

Σε ένα σημείο της παράστασης, παρατηρούμε μια μορφή ενός γηραιότερου άνδρα ο οποίος είναι ντυμένος διαφορετικά από τις άλλες ανδρικές μορφές: φοράει φολιδωτό χιτώνα με κρόσια και στο δεξί του χέρι κρατάει ανασηκωμένο ραβδί. Ενώ οι άλλες μορφές είναι "η μια πάνω στην άλλη", δηλαδή επικαλύπτονται μεταξύ τους, αυτή η μορφή απέχει από τις υπόλοιπες, έχοντας το χώρο της. Με αυτόν τον τρόπο υποδηλώνεται η ανώτερη κοινωνική της θέση. Είναι ο αρχηγός της ομάδας και επικεφαλής της πομπής.

Απο την άλλη πλευρά, παρατηρούμε μια μορφή που στο χέρι της κρατάει ανασηκωμένο ένα σείστρο (αιγυπτιακό μουσικό όργανο) και τραγουδά, κρατώντας το ρυθμό.

## Δείτε επίσης

* Υπουργείο Πολιτισμού, Αγγείο των θεριστών 

## Παραπομπές


Κατηγορία:Μινωική τέχνη
Κατηγορία:Αρχαιολογικό Μουσείο Ηρακλείου
Κατηγορία:Αρχαιολογικά ευρήματα στο Ηράκλειο
BBC Radio 2

Το **BBC Radio 2** είναι ραδιοφωνικός σταθμός του BBC, ο οποίος εκπέμπει παγκόσμια από τις 30 Σεπτεμβρίου 1967. Ο σταθμός παίζει μουσική, την οποία την ακούνε οι μεγάλης ηλικίας άνθρωποι, όπως κλασική μουσική, Τζαζ και Φολκ.

Ο σταθμός εκπέμπει σε όλο το Ηνωμένο Βασίλειο στα FM από την συχνότητα 88.1 MHz μέχρι την συχνότητα 90.2 MHz, από τα στούντιο του σταθμού που βρίσκονται στο κέντρο του Λονδίνου. Ο σταθμός εκπέμπει στα FM με ισχύ 250&nbsp;kW, το δυνατότερο σήμα FM στην Ευρώπη.

## Εκφωνητές

* Richard Allinson
* Clare Balding
* Michael Ball
* Tony Blackburn
* Ken Bruce
* Desmond Carrington
* Sara Cox
* Jamie Cullum
* Russell Davies
* Chris Evans
* Vanessa Feltz
* Bob Harris
* Jools Holland
* Paul Jones

* Diane-Louise Jordan
* Alex Lester
* Janice Long
* Stuart Maconie
* Brian Matthew
* Simon Mayo
* Huey Morgan
* Trevor Nelson
* Graham Norton
* Nigel Ogden
* Paul O'Grady
* Dermot O'Leary
* Elaine Paige

* Mark Radcliffe
* Frank Renton
* Anneka Rice
* David Rodigan
* Moira Stuart
* Liza Tarbuck
* Clare Teal
* Jeremy Vine
* Johnnie Walker
* Jo Whiley
* Claudia Winkleman
* Terry Wogan
* Steve Wright

## Πρώην Εκφωνητές

* Benny Green
* Sam Costa (1967-1978)
* Pete Murray (1967–1983)
* David Hamilton (1975–1986)
* Ray Moore (1967–1988)
* Judith Chalmers (1990-1992)
* Graham Knight (1988–1992)
* Anne Robinson (1988–1993)
* Alan Dell (1967–1995)
* Gloria Hunniford (1981–1995)
* Derek Jameson (1985-1997)
* Jim Lloyd (1970–1997)
* Debbie Thrower (1995–1997)
* John Dunn (1967–1998)
* Des Lynam (1970–1980, 1998–1999)
* Barbara Sturgeon, (1989–1990s)
* Jackie Bird (1998–2000)
* Jack Docherty (2000-2001)
* Katrina Leskanich (1998–2000)
* Jimmy Young (1973–2002)
* Sybil Ruscoe (2003–2004)
* Don Maclean (1990–2006)
* Ed Stewart (1980–1983, 1991–2006)
* Nick Barraclough (1992–2007)

* Roger Royle (1991–2007)
* Russell Brand (2006–2008)
* Humphrey Lyttelton (1967–2008)
* Matthew Wright (2006–2008)
* Jon Briggs (1996–2009)
* Mo Dutta (1994–2009)
* Bob Dylan (2007–2009)
* Malcolm Laycock (1995–2009)
* Pete Mitchell (2006–2009)
* Emma Forbes (2009–2010)
* Sarah Kennedy (1976–2010)
* Mark Lamarr (1998–2010)
* Suzi Quatro (2008–2010)
* Jonathan Ross (1999–2010)
* Dale Winton (2000–2010)
* Michael Parkinson (1996–2007, 2011)
* Alan Titchmarsh (1988, 2006–2011)
* Alan Carr (2009–2012)
* Melanie Sykes (2010–2012)
* Brian D'Arcy (2007–2012)
* Fenella Fudge (1996–2012)
* Mike Harding (1997–2012)
* Aled Jones (2006–2012)
* David Jacobs (1967–2013)
* Paul Gambaccini (1998–2013)

## Λογότυπα

## Παραπομπές


## Εξωτερικοί σύνδεσμοι

*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Γκόσα Κουτσένκο

Ο **Γιούρι Γκεόργκιεβιτς Κουτσένκο** (Ρωσικά: Юрий Георгиевич Куценко, γεννημένος στις 20 Μάη του 1967), είναι περισσότερο γνωστός ως Γκόσα Κουτσένκο (Ρωσικά: Гоша Куценко), είναι Ρώσος ηθοποιός, παραγωγός, τραγουδιστής, ποιητής και σεναριογράφος. Το 2008, εντάχθηκε στο κόμμα Ενωμένη Ρωσία. Ο Κουτσένκο έχει εμφανιστεί σε υψηλού προφίλ ταινίες όπως Μαμά μην κλαις, Antikiller με τον Μιχαήλ Ιλιάνοφ, Night Watch με τον Κονσταντίν Χαμπένσκι, και το System Echelon. Επίσης έχει παίξει στην ταινία Παράγραφος 78 (και τα δύο σίκουελ) με τον Βλαντίμιρ Βντοβιτσένκοφ και την Αναστασία Σλανεφσκάγια και έκανε και μια γκεστ εμφάνιση στην ταινία Οκτώ Αυγούστου με την Σβετλάνα Ιβανόβα, τον Μαξίμ Ματβέγεφ και τον Γεγκόρ Μπερόγεφ. Επίσης έπαιξε και στην ταινία Το κατοικήσιμο νησί με τον Βασίλι Στεπάνοφ, τη Γιούλια Σνιγκίρ, τον Πιότρ Φιόντοροφ, τον Μαξίμ Ματβέγεφ και τον Φιόντορ Μπονταρτσούκ.

## Προσωπική Ζωή
Ο Γκόσα Κουτσένκο παντρεύτηκε τη Μαρίνα Πορόσινα το 1992-1997 και απέκτησαν μαζί μία κόρη το 1996, την Πωλίνα Κουτσένκο. Ο Γκόσα έχει άλλο ένα παιδί από τη δεύτερη σύζυγό του.

## Φιλμογραφία

## Παραπομπές


## Εξωτερικοί σύνδεσμοι

* 
*

Κατηγορία:Ρώσοι ηθοποιοί
Κατηγορία:Ρώσοι σεναριογράφοι
Κατηγορία:Ρώσοι ποιητές
Κατηγορία:Ρώσοι τραγουδιστές
Άντριου Τζόνσον

Ο **Άντριου Τζόνσον** (*Andrew Johnson*, 29 Δεκεμβρίου 1808 - 31 Ιουλίου 1875) ήταν ο 16ος Αντιπρόεδρος και ο 17ος πρόεδρος των ΗΠΑ. Πριν γίνει αντιπρόεδρος ήταν κυβερνήτης και γερουσιαστής από το Τενεσί. Όταν το Τενεσί, και 10 άλλες νότιες πολιτείες, ανακήρυξαν την απόσχιση τους από τις ΗΠΑ, ήταν ο μόνος από τις 10 πολιτείες που δεν παραιτήθηκε από τη θέση του στο Κογκρέσο. Ένας νότιος δημοκράτης εκλέχθηκε ως αντιπρόεδρος κατά τη διάρκεια της προεδρικής θητείας του Αβραάμ Λίνκολν το 1864.

Έγινε πρόεδρος το 1865 μετά τη δολοφονία του προέδρου Λίνκολν. Το Κογκρέσο μετά διοικούταν από ρεπουμπλικάνους, οι οποίοι μετά τη δολοφονία του Λίνκολν έθεσαν αυστηρότερους όρους από ό,τι ο Τζόνσον ήθελε για την ανασυγκρότηση των νότιων πολιτειών που είχαν επαναστατήσει. Ως αποτέλεσμα ακύρωσε 29 αποφάσεις που είχαν παρθεί από το Κογκρέσο.

Επίσης ήταν ο πρώτος πρόεδρος της χώρας που παραπέμφθηκε από τη Βουλή των Αντιπροσώπων αλλά τελικά αθωώθηκε στη Γερουσία για μια ψήφο και τελείωσε τη θητεία του. Ήταν ο μόνος πρόεδρος των ΗΠΑ που δεν είχε ποτέ φοιτήσει στη ζωή του. Γράμματα διδάχτηκε από τη γυναίκα του. Οι ΗΠΑ αγόρασαν την Αλάσκα από τη Ρωσία για 7,2 εκατομμύρια δολάρια (2 σεντ το στρέμμα) κατά τη διάρκεια της προεδρίας του.

## Παραπομπές


## Εξωτερικοί σύνδεσμοι
* 

Κατηγορία:Πρόεδροι των ΗΠΑ
Κατηγορία:Αντιπρόεδροι των ΗΠΑ
Κατηγορία:Τενεσί
Κατηγορία:Αμερικανοί ελευθεροτέκτονες
Κατηγορία:Ράφτες
Πωλίνα Μπίλλια

Η **Πωλίνα Μπίλλια** (γεννημένη στις 29 Αυγούστου 1994 στην Αθήνα) είναι Ελληνίδα αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στην Α1 Εθνική κατηγορία της Ελλάδας ως κεντρική. 

## Καριέρα
Αν και αρχικά ασχολήθηκε με το άθλημα της κολύμβησης, η Πωλίνα Μπίλλια αποφάσισε στη συνέχεια να ασχοληθεί με το βόλλευ, κάνοντας τα πρώτα της βήματα στο χώρο της πετοσφαίρισης το 2001 στις ακαδημίες του Πειραϊκού. Στην ομάδα του Πειραϊκού παρέμεινε μέχρι το 2005, όταν και μεταγράφηκε στην έτερη ομάδα του Πειραιά, τον Φοίνικα Πειραιώς.

Το 2007, σε ηλικία 13 ετών, η Πωλίνα Μπίλλια εντάχθηκε στις ακαδημίες του Ολυμπιακού Πειραιώς με τον οποίο συμμετείχε στα διάφορα πρωταθλήματα ΕΣΠΕΔΑ. Το 2011 και το 2012, η Μπίλλια κατέκτησε με την ομάδα του Ολυμπιακού δύο Πρωταθλήματα ΕΣΠΕΔΑ Νεανίδων. Μάλιστα, ανακηρύχθηκε πολυτιμότερη παίκτρια αλλά και κορυφαία σέρβερ του τελικού το 2012.

Οι πολύ καλές εμφανίσεις της Πωλίνας Μπίλλια με τις ομάδες νέων του Ολυμπιακού, οδήγησαν στον προβιβασμό της στην πρώτη ομάδα του συλλόγου. Στην ομάδα του Πειραιά παραμένει μέχρι και σήμερα έχοντας μάλιστα κατακτήσει δύο πρωταθλήματα αλλά και δύο Κύπελλα Ελλάδος (2013, 2014).

## Τίτλοι
* 2 Πρωταθλήματα Ελλάδος: 2013, 2014
* 2 Κύπελλα Ελλάδος: 2013, 2014
* 2 Πρωταθλήματα ΕΣΠΕΔΑ Νεανίδων: 2011, 2012

## Πηγές
* Το προφίλ της Πωλίνας Μπίλλια στο gavros.gr
* Το προφίλ της Πωλίνας Μπίλλια στο katimagiko.gr
* Πρωταθλήτριες για δεύτερη συνεχή χρονιά οι Νεανίδες του Ολυμπιακού, MVP η Μπίλλια
* Συνέντευξη της Πωλίνας Μπίλλια στο woop.gr

Κατηγορία:Πετοσφαιρίστριες ΟΣΦΠ
Κώστας Περρίκος

Ο **Κώστας Περρίκος** (23 Απριλίου 1905 - 4 Φεβρουαρίου 1943) ήταν Έλληνας αξιωματικός της Πολεμικής Αεροπορίας και αρχηγός της αντιστασιακής οργάνωσης Πανελλήνιος Ένωσις Αγωνιζομένων Νέων (ΠΕΑΝ) κατά τη διάρκεια της κατοχής της Ελλάδας. Εκτελέστηκε από τους Γερμανούς το Φεβρουάριο του 1943.

## Τα πρώτα Χρόνια
Γεννήθηκε στην Καλλιμασιά της Χίου, τελείωσε το Δημοτικό Σχολείο και εγκαταστάθηκε στην Αλεξάνδρεια της Αιγύπτου όπου αποφοίτησε από το Γυμνάσιο. Το 1925 επέστρεψε στην Ελλάδα για να εκπληρώσει τη στρατιωτική του θητεία, ενώ τον επόμενο χρόνο εγγράφηκε στη Στρατιωτική Σχολή Αεροπορίας στο Σέδες Θεσσαλονίκης όπου και αποφοίτησε με τον βαθμό του Ανθυποσμηναγού. Ήταν παντρεμένος με την Μαρία Δεληγιώργη και είχε αποκτήσει τρία παιδιά. Αποτάχθηκε από την Πολεμική Αεροπορία, επειδή με σειρά άρθρων του στην εφημερίδα *Εστία* είχε ασκήσει κριτική στην πολιτική και στρατιωτική ηγεσία, αν και είχε αθωωθεί δικαστικά, καθώς και για συμμετοχή στο κίνημα του 1935.

## Οργάνωση της ΠΕΑΝ
Αρχικώς ίδρυσε την *Στρατιά Σκλαβωμένων Νικητών*, ενώ την 1η Οκτωβρίου 1941 μετονομάστηκε σε ΠΕΑΝ. Μια από τις σπουδαιότερες αντιστασιακές ενέργειες που έγιναν στην Αθήνα ήταν η ανατίναξη της εθνικοσοσιαλιστικής οργάνωσης ΕΣΠΟ στις 20 Σεπτεμβρίου 1942, που στρατολογούσε Έλληνες για λογαριασμό του πολυεθνικού τμήματος των Waffen SS.

## Εκτέλεση
Στις 11 Νοεμβρίου 1942, ο Κώστας Περρίκος με 12 συναγωνιστές του συλλαμβάνονται  -κατόπιν προδοσίας- σ’ ένα από τα κρησφύγετα της οργάνωσης στην Καλλιθέα. Ένα μήνα αργότερα ο Κώστας Περρίκος καταδικάζεται από Γερμανικό Στρατοδικείο της Αθήνας τρις εις θάνατο και 15ετή ειρκτή και μεταφέρεται στις φυλακές Αβέρωφ. Το πρωί της 4ης Φεβρουαρίου 1943 οδηγήθηκε στο Σκοπευτήριο Καισαριανής όπου και εκτελέστηκε. Μετά το θάνατό του το Υπουργείο Αεροπορίας τον προήγαγε στο βαθμό του Αντισμηνάρχου επ’ ανδραγαθία. 

Στις 2 Σεπτεμβρίου 1987 έγιναν τα αποκαλυπτήρια της προτομής του Κώστα Περρίκου στην οδό Γλάδστωνος, όπου και το κτίριο της ΕΣΠΟ. Ο γιος του Δημήτρης, ως επιθεωρητής όπλων του ΟΗΕ συμμετείχε στις έρευνες για πυρηνικά όπλα στο Ιράκ.

## Παραπομπές


Κατηγορία:Έλληνες αντιστασιακοί
Κατηγορία:Εκτελεσθέντες αντιστασιακοί
Κατηγορία:Σαμποτάζ
Κατηγορία:Αντιστασιακοί του Β΄ Παγκοσμίου Πολέμου
Κατηγορία:Μέλη της ΠΕΑΝ
Κατηγορία:Βενιζελισμός
Νατάλια Βοντιανόβα

Η **Νατάλια Μιχαΐλοβνα Βοντιανόβα** (*Ната́лья Миха́йловна Водяно́ва*, στα ρώσικα προφέρεται Νατάλιγια Μιχαήλαβνα Βαντιανόβα, 28 Φεβρουαρίου 1982) είναι Ρωσίδα μοντέλο, φιλάνθρωπος και περιστασιακή ηθοποιός.

## Πρώιμα χρόνια
Γεννήθηκε στις 28 Φεβρουαρίου 1982 στο Νίζνι Νόβγκοροντ (πρώην Γκόρκι) της Ρωσίας και μεγάλωσε σε μια φτωχική συνοικία της πόλης (Αβτοζαβόντ) με τη μητέρα της, Λαρίσα και τις δύο ετεροθαλείς αδελφές της, Κριστίνα και Οξάνα (η τελευταία πάσχει από αυτισμό και εγκεφαλική παράλυση). Ως έφηβη, βοηθούσε τη μητέρα της να πουλάει φρούτα στο δρόμο. Ο πατέρας της εγκατέλειψε την οικογένεια όταν εκείνη ήταν ακόμη μωρό.

## Προσωπική ζωή
Το 2000 γνώρισε τον Βρετανό επιχειρηματία Τζάστιν Πόρτμαν και σύντομα ξεκίνησε η σχέση τους. Παντρεύτηκαν τον Νοέμβριο του 2001 και απέκτησαν τρία παιδιά: τον Λούκας Αλεξάντερ (γενν. 22 Δεκεμβρίου 2001), την Νέβα (γενν. 24 Μαρτίου 2006) και τον Βίκτορ (γενν. 13 Σεπτεμβρίου 2007). Ανακοίνωσαν τον χωρισμό τους τον Ιούνιο του 2011, με το διαζύγιο να εκδίδεται την ίδια χρονιά.

Μετά τον χωρισμό της από τον Πόρτμαν, έγινε ζευγάρι με τον Γάλλο επιχειρηματία Αντουά Αρνόλτ. Έχουν αποκτήσει δύο γιους: τον Μαξίμ (γενν. 2 Μαϊου 2014) και τον Ρόμαν (γενν. 4 Ιουνίου 2016). Ανακοίνωσαν τον αρραβώνα τους τον Δεκέμβριο του 2019 και παντρεύτηκαν τον Ιούνιο του 2020.

## Καριέρα

### Μόντελινγκ
Η Νατάλια ξεκίνησε την καριέρα της στο μόντελινγκ σε ηλικία των 15 ετών και μετακόμισε στο Παρίσι σε ηλικία 17 ετών για να συνεχίσει την καριέρα της. Έχει εκπροσωπήσει πολλές εταιρείες, έχει εμφανιστεί σε πολλά εξώφυλλα περιοδικών κάνοντας την πολύ γνωστή στο εξωτερικό και ισάξια με τα μοντέλα Λίντα Εβαντζελίστα, Λίγια Κεμπεντέ και Ζιζέλ Μπούντχεν.

### Υποκριτική
Το 2001 η Βοντιανόβα έκανε το ντεμπούτο της στον κινηματογράφο στην ταινία CQ με τον Τζέρεμι Ντέιβις, την Άντζελα Λίντβαλ και τον Μπίλι Ζέϊν. Το 2011 έπαιξε πρωταγωνιστικό ρόλο στην ταινία Belle du seigneur με τον Τζόναθαν Ρις-Μάγιερς.

### Eurovision 2009
Τους ημιτελικούς της Eurovision παρουσίαζε η Νατάλια Βοντιανόβα και ο Αντρέι Μαλάχοφ, τον τελικό ο Ιβάν Ούργκαντ και η Αλσού.

## Δες επίσης
* List of Eurovision Song Contest presenters

## Παραπομπές


## Εξωτερικοί σύνδεσμοι

* 
* 
* Profile at AskMen.com
* Naked Heart Foundation 

Κατηγορία:Ρωσίδες μοντέλα
Κατηγορία:Φωτομοντέλα
Κατηγορία:Ρωσίδες ηθοποιοί

Κατηγορία:Διαγωνισμός Τραγουδιού Eurovision 2009
Άννα Πολλάτου

Η **Άννα Πολλάτου** (Αργοστόλι, 8 Οκτωβρίου 1983 - Βάρδα Ηλείας, 17 Μαΐου 2014) ήταν Ελληνίδα αθλήτρια και ολυμπιονίκης της ρυθμικής γυμναστικής. Ήταν αθλήτρια του Α.Γ.Σ. Επτανήσων Αργοστολίου.

thumb|left|Η ολυμπιακή ομάδα ρυθμικής γυμναστικής του 2000
Ξεκίνησε την ρυθμική γυμναστική το 1988 κι έφτασε στην μεγαλύτερη επιτυχία της με την Εθνική ανσάμπλ με την οποία κατέκτησε το χάλκινο μετάλλιο στο σύνθετο ομαδικό στους Ολυμπιακούς Αγώνες του Σίδνεϊ το 2000. Την προηγούμενη χρονιά το 1999 κατέκτησε το χρυσό μετάλλιο στα τελικά οργάνων και το ασημένιο στο σύνθετο ομαδικό στο Παγκόσμιο πρωτάθλημα της Οζάκα στην Ιαπωνία. Την ίδια χρονιά στο Ευρωπαϊκό πρωτάθλημα της Βουδαπέστης κατέκτησε ένα χρυσό μετάλλιο στο σύνθετο ομαδικό, ένα ασημένιο στο σύνθετο και ένα χάλκινο στις κορύνες. Τα τελευταία χρόνια δούλευε ως προπονήτρια ρυθμικής γυμναστικής σε ένα σύλλογο στα Μέγαρα (Όμιλος Φίλων Αθλητισμού Μεγάρων).

Σκοτώθηκε σε αυτοκινητιστικό δυστύχημα στις 17 Μαΐου 2014 σε ηλικία 30 χρονών στην Ε.Ο. Πατρών-Πύργου έξω από την Βάρδα. Το όνομά της δόθηκε προς τιμήν της στο αεροδρόμιο της Κεφαλονιάς.

## Αναφορές


## Πηγές
* Βιογραφικό της στο kefalonia.net

Κατηγορία:Έλληνες χάλκινοι Ολυμπιονίκες
Κατηγορία:Ελληνίδες αθλήτριες της ρυθμικής γυμναστικής
Σόμα (Τουρκία)

Η **Σόμα** (*Soma*) είναι πόλη και περιοχή στη δυτική Τουρκία, στην επαρχία Μανίσας. Σύμφωνα με στοιχεία του 2012, η πόλη έχει 76.305 κατοίκους και η περιοχή 102.666 κατοίκους. Βρίσκεται στο βορειοανατολικό άκρο της επαρχίας, σε υψόμετρο 160 μέτρων. Η εξόρυξη λιγνίτη και οι θερμοηλεκτρικοί σταθμοί παραγωγής ενέργειας αποτελούν τις κύριες οικονομικές δραστηριότητες στη Σόμα. Τα ορυχεία άνοιξαν κατά τον Α΄ΠΠ, όταν ο λιγνίτης του χαρακτηρίστηκε «κακής» ποιότητας και για να χρησιμοποιηθεί έπρεπε να αναμιχθεί με καλύτερο. Μικρές ποσότητες εξάγονταν από τη Σμύρνη. Τις 13 Μαΐου 2014 μια έκρηξη σε ένα ορυχείο στην περιοχή είχε ως αποτέλεσμα φωτιά η οποία οδήγησε στο θάνατο 301 ατόμων. Στη Σόμα άρχισε λειτουργεί το 2012 το Αιολικό Πάρκο Σόμα, το οποίο με 119 ανεμογεννήτριες είναι ένα από τα μεγαλύτερα στην Τουρκία.

## Παραπομπές


## Εξωτερικοί σύνδεσμοι
* 

Κατηγορία:Ασιατικές πόλεις της Τουρκίας
Κατηγορία:Επαρχία Μανίσας
Αρετή Μπουζουνιεράκη

Η **Αρετή Μπουζουνιεράκη** (γεννήθηκε στις 1 Ιουνίου 1985 στον Πειραιά) είναι Ελληνίδα διεθνής αθλήτρια πετοσφαίρισης, η οποία αγωνίζεται με τη φανέλα του Φ.Ο. Βριλησσίων στην Α2 Εθνική κατηγορία της Ελλάδας ως λίμπερο.

## Καριέρα
Η Αρετή Μπουζουνιεράκη έκανε τα πρώτα της βήματα στο χώρο της πετοσφαίρισης στις ακαδημίες του Απολλώνιου Κερατσινίου, στις οποίες βρέθηκε το 1993. Στην ομάδα του Κερατσινίου παρέμεινε για δέκα επτά ολόκληρα χρόνια, ωστόσο το καλοκαίρι του 2010 αποφάσισε να αποχωρήσει από το σύλλογο και να μεταγραφεί στον Πανιώνιο. Στην ομάδα της Νέας Σμύρνης παρέμεινε για μία μόλις αγωνιστική περίοδο, χωρίς να καταφέρει να κατακτήσει κάποιο τίτλο.

Τον Αύγουστο του 2011, ο Ολυμπιακός Πειραιώς ανακοίνωσε την απόκτηση της Αρετή Μπουζουνιεράκη για ένα χρόνο. Το τέλος της αγωνιστικής περιόδου 2011-12 βρήκε τον Ολυμπιακό Κυπελλούχο Ελλάδος με την Αρετή Μπουζουνιεράκη να κατακτάει τον πρώτο τίτλο της καριέρας της. Στις 9 Αυγούστου του 2012 ανακοινώθηκε η επέκταση του συμβολαίου συνεργασίας της με τον Ολυμπιακό.

Η Αρετή Μπουζουνιεράκη παρέμεινε στην ομάδα του Πειραιά για 3 χρόνια έχοντας κατακτήσει, εκτός του Κυπέλλου του 2012, άλλα δύο Κύπελλα Ελλάδος (2013, 2014) καθώς και ισάριθμα Πρωταθλήματα (2013, 2014). Το καλοκαίρι του 2015 μετακόμισε στο Γ.Σ. Χαλανδρίου, ενώ την αγωνιστική περίοδο 2015-2016 θα φοράει τη φανέλα του Φ.Ο. Βριλησσίων



## Τίτλοι
* 2 Πρωταθλήματα Ελλάδας: 2013, 2014
* 3 Κύπελλα Ελλάδας: 2012, 2013, 2014

## Πηγές
* Στα ερυθρόλευκα η Αρετή Μπουζουνιεράκη
* Ανανέωσε το συμβόλαιό της η Αρετή Μπουζουνιεράκη
* Το ρόστερ του Ολυμπιακού στο βόλλευ γυναικών για την περίοδο 2013-14
* Το προφίλ της Αρετής Μπουζουνιεράκη στο gavros.gr

Κατηγορία:Πετοσφαιρίστριες ΟΣΦΠ
Μπέντζαμιν Χάρρισον

Ο **Μπέντζαμιν Χάρρισον** (20 Αυγούστου 1833 - 13 Μαρτίου 1901) ήταν ο 23ος πρόεδρος των ΗΠΑ (1889-1893). Ήταν ο εγγονός του Ουίλιαμ Χένρι Χάρισον. Κατάγεται από την Ινδιανάπολη της Ιντιάνα. Ήταν μέλος του ρεπουμπλικανικού κόμματος. Εκλέχθηκε για τον Λευκό Οίκο το 1888, νικώντας τον Γκρόβερ Κλίβελαντ. Ο Χάρρισον ήταν ο μόνος πρόεδρος που ήταν εγγονός προηγούμενου προέδρου. Επίσης ήταν ο πρώτος πρόεδρος της χώρας, που χρησιμοποίησε ηλεκτρισμό στον Λευκό Οίκο.

Μετά την πλήρη τετραετή θητεία του Χάρρισον, έγιναν πάλι εκλογές, στις οποίες κέρδισε ο Χάρρισον, ο οποίος συμμετείχε ξανά ως εκπρόσωπος του δημοκρατικού κόμματος. Η πρώτη σύζυγος του  Μπέντζαμιν Χάρρισον, ήταν η Κάρι Χάρρισον. Μετά τον θάνατο της Κάρι, η δεύτερη γυναίκα του ήταν η Μαίρη Ντίμικ Χάρρισον. Εκτός από το ότι ήταν πρόεδρος, ο Μπέντζαμιν Χάρρισον, ήταν και ένας πολύ επιτυχημένος δικηγόρος.

## Προεδρία
Ο Μπέντζαμιν Χάρρισον ήταν ο πρώτος πρόεδρος των ΗΠΑ που αύξησε την ταρίφα (ένας φόρος για τα αγαθά που εισέρχονταν στη χώρα) για δύο λόγους:
* Καταρχάς, δόθηκαν λεφτά στην κυβέρνηση των ΗΠΑ έτσι ώστε να χρηματοδοτηθούν σημαντικότερα έργα

* Δεύτερον, εξαιτίας των ιδεών του, υπέρ του προστατευτισμού.  
Ο Χάρρισον ξόδεψε τα λεφτά που δέχτηκε από τις ταρίφες για να δώσει λεφτά σε τραυματισμένους βετεράνους του αμερικανικού εμφυλίου πολέμου.

Ο Χάρρισον ήταν ο πρώτος πρόεδρος της χώρας που είχε προϋπολογισμό ένα δισεκατομμύριο δολάρια για την κυβέρνηση της χώρας. Ο κόσμος γενικά τον κατέκρινε για αυτό.

Ο Χάρρισον υπέγραψε το δίκαιο ανταγωνισμού του Σέρμαν, το οποίο έδωσε τη δυνατότητα στην κυβέρνηση των ΗΠΑ να ελέγχει τις μεγάλες επιχειρήσεις.

Κατηγορία:Πρόεδροι των ΗΠΑ
Κατηγορία:Ιντιάνα
Cyberbully (ταινία, 2011)

## Υπόθεση
Μια έφηβη κοπέλα η Τέιλορ (Έμιλι Όσμεντ) αποκτά λάπτοπ σαν δώρο για τα γενέθλια της. Εγγράφεται σε ένα σάιτ κοινωνικής δικτύωσης πράγμα που την φέρνει αντιμέτωπη με συμπεριφορές κοινωνικού αποκλεισμού από τους συμμαθητές της. Σύντομα η κατάσταση κλιμακώνεται όταν το νεαρό κορίτσι πέφτει θύμα διαδικτυακού εκφοβισμού και ωθείτε στα άκρα, πράγμα που κάνει την μητέρα της (Κέλι Ρόουαν) να αναφέρει το γεγονός στις αρμόδιες αρχές.

## Παραπομπές

Κατηγορία:Τηλεταινίες
Κατηγορία:Αμερικανικές ταινίες της δεκαετίας 2010
Κατηγορία:Καναδικές ταινίες
Κατηγορία:Ταινίες με θέμα το bullying
Κατηγορία:Διαδικτυακός εκφοβισμός
Κατηγορία:Αμερικανικές εφηβικές δραματικές ταινίες
Κατηγορία:Ταινίες του 2011
Τζενέτ ΜακΚέρντι

Η **Τζενέτ Μισέλ Φέι ΜακΚέρντι** (*Jennette Michelle Faye McCurdy*, 26 Ιουνίου 1992) είναι Αμερικανίδα συγγραφέας, σκηνοθέτης, podcaster,  παραγωγός ταινιών, τραγουδίστρια και πρώην ηθοποιός. Είναι κυρίως γνωστή για την συμμετοχή της στην σειρά iCarly ως Sam Puckett.

## Πρώτα Χρόνια
Γεννήθηκε στις 26 Ιουνίου 1992 στην περιοχή Λονγκ Μπιτς και μεγάλωσε στην περιοχή Γκάρντεν Γκρόουβ της Καλιφόρνια. Έχει τρεις μεγαλύτερους αδερφούς, τους Μάρκους, Ντάστιν και Σκοτ. Όταν η ΜακΚέρντι ήταν τριών ετών, η μητέρα της, Ντέμπρα, διαγνώστηκε με καρκίνο του μαστού.

## Προσωπική ζωή
Η μητέρα της, Ντέμπρα, απεβίωσε στις 20 Σεπτεμβρίου του 2013, ούσα αντιμέτωπη με τον καρκίνο του μαστού επί 17 χρόνια.

## Φιλμογραφία

### Ταινίες

### Τηλεόραση

## Παραπομπές


## Εξωτερικοί σύνδεσμοι
* 

Κατηγορία:Αμερικανίδες τραγουδίστριες
Κατηγορία:Αμερικανίδες ηθοποιοί κινηματογράφου
Κατηγορία:Αμερικανίδες ηθοποιοί τηλεόρασης
Κατηγορία:Αμερικανίδες ηθοποιοί φωνής
Κατηγορία:Αμερικανοί αγγλικής καταγωγής
Κατηγορία:Αμερικανοί ιρλανδικής καταγωγής
Κατηγορία:Αμερικανοί ιταλικής καταγωγής
Θανάσης Δαβάκης

Ο **Θανάσης Δαβάκης** (Αθήνα, 18 Μαρτίου 1962) είναι Έλληνας δικηγόρος, βουλευτής του Νομού Λακωνίας με το κόμμα της Νέας Δημοκρατίας και πρώην Τομεάρχης Εθνικής Άμυνας του κόμματος. Διετέλεσε Υφυπουργός Εθνικής Άμυνας την περίοδο 2013-2014, στην κυβέρνηση Αντώνη Σαμαρά και Υφυπουργός Εθνικής Άμυνας στο Υπουργείο Εθνικής Άμυνας από το 2025. 

## Προσωπική ζωή
Γεννήθηκε στην Αθήνα στις 18 Μαρτίου 1962, με καταγωγή από ένα μικρό χωριό της Μέσα Μάνης. Είναι παντρεμένος και έχει μία κόρη.

Είναι πτυχιούχος του Νομικού Τμήματος της Νομικής Σχολής του Δημοκρίτειου Πανεπιστημίου Θράκης και του Βυζαντινού και Νεοελληνικού Τμήματος της Φιλοσοφικής Σχολής του Πανεπιστημίου Αθηνών, όπως επίσης και μεταπτυχιακός υπότροφος του Κέντρου Νεοελληνικών Ερευνών του Εθνικού Ιδρύματος Ερευνών μεταξύ 1986 και 1988. Υπηρέτησε στην Πολεμική Αεροπορία ως έφεδρος Ανθυποσμηναγός του Δικαστικού.

## Πολιτική δραστηριότητα
Ο Αθανάσιος Δαβάκης εκλέγεται βουλευτής με το κόμμα της Νέας Δημοκρατίας το 1993, το 1996, το 2000, το 2004, το 2007, το 2009, το 2012, το 2015 και το 2019. Ήταν υπεύθυνος Ιδεολογικού της ΔΑΠ-ΝΔΦΚ στο Δημοκρίτειο Πανεπιστήμιο Θράκης και μετά της ΟΝΝΕΔ (Νεολαία της ΝΔ), ενώ το 1988 ανέλαβε πολιτικό στέλεχος της Νέας Δημοκρατίας. Επιπλέον, από το 1997 ως σήμερα ανήκει στην Πολιτική Επιτροπή της ΝΔ. Έχει διατελέσει Πρόεδρος του Διοικητικού Συμβουλίου του Οργανισμού Γεωργικής Επαγγελματικής Εκπαίδευσης Κατάρτισης και Απασχόλησης (ΟΓΕΕΚΑ-ΔΗΜΗΤΡΑ), υπαγόμενου στο Υπουργείο Αγροτικής Ανάπτυξης, ενώ έπειτα ανέλαβε υπεύθυνος Τομέα Πολιτισμού της Νέας Δημοκρατίας. Διατέλεσε Υφυπουργός Εθνικής Άμυνας (ΥΦΕΘΑ) από τον Ιούνιο του 2013 έως τον Ιούνιο του 2014 στην κυβέρνηση Σαμαρά. Από το 2016 είναι υπεύθυνος Τομέα Εθνικής Άμυνας του κόμματος.   

### Κοινοβουλευτική δραστηριότητα
Από το 1993 έως το 1996 διατέλεσε Γραμματέας του Προεδρείου της Βουλής, ενώ από το 2004 έως το 2006 Κοσμήτωρ του Προεδρείου. Την περίοδο 1993-2009 συμμετείχε ως μέλος των διαρκών Επιτροπών Δημοσίας Διοίκησης, Δημοσίας Τάξης και Δικαιοσύνης, Οικονομικών Υποθέσεων, Παραγωγής και Εμπορίου και της Επιτροπής ΔΕΚΟ. Από τις 17 Ιουλίου 2019 έως το 2023 ήταν Πρόεδρος της Ειδικής Διαρκούς Επιτροπής Εξοπλιστικών Προγραμμάτων και Συμβάσεων της Βουλής των Ελλήνων (ΙΗ' Κοινοβουλευτική περίοδος).

## Ρατσιστικά σχόλια
Ο Αθανάσιος Δαβάκης στο πλαίσιο συγκέντρωσης με θέμα την παραβατικότητα στον Δήμο Σπάρτης που πραγματοποιήθηκε στο σχολείο της Παλαιοπανναγιάς στις 3 Μαρτίου 2018 προέβη σε δηλώσεις που στόχευαν τους Έλληνες Αθίγγανους. Συγκεκριμένα αναφέρθηκε στην παραβατική τους συμπεριφορά και προέτρεψε όλα τα μέλη της να μην τον ψηφίσουν σε επερχόμενες εκλογές. Τα σχόλια αυτά προκάλεσαν αντιδράσεις. Ο κ. Δαβάκης μετά τις αντιδράσεις που προκάλεσαν οι δηλώσεις ζήτησε δημόσια συγγνώμη και τις ανασκεύασε λέγοντας πως στην περιοχή που μιλούσε στην επίμαχη συγκέντρωση υπήρχε έντονη παραβατική συμπεριφορά τελευταία και ομολόγησε πως έκανε κάποιες γενικεύσεις στις δηλώσεις του την προηγούμενη μέρα.

## Εξωτερικοί σύνδεσμοι
* Προσωπική ιστοσελίδα

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές Λακωνίας
Κατηγορία:Έλληνες υφυπουργοί Εθνικής Άμυνας
Άκαρδος (ταινία)

**Άκαρδος** (Ρωσικά: Духless) είναι ρωσική ταινία του 2012 στο είδος ψυχολογικό δράμα. Η ταινία είναι βασισμένη στο μυθιστόρημα με το ίδιο όνομα του Σεργκέι Μινάγεφ, στην ταινία πρωταγωνιστεί ο Ντανίλα Κοζλόφσκι.

## Πλοκή
Η ιστορία εστιάζει στη ζωή του 29χρονου μάνατζερ Μαξ (Ντανίλα Κοζλόφσκι), ο οποίος είναι σίγουρος για την επιτυχία του και τη χαρούμενη ζωή. Το μόνο που κάνει είναι να κερδίζει και να ξοδεύει χρήματα. Η ζωή του είναι γεμάτη από ακριβά αυτοκίνητα, ρετιρέ, νυχτερινά κέντρα, κορίτσια, πάρτι και ναρκωτικά. Μία μέρα θα γνωρίσει μία κοπέλα η οποία όλα αυτά που ζει ο Μαξ δεν είναι μέρος του κόσμου της. Ο ίδιος αργότερα αρχίζει να καταλαβαίνει ότι κάτι πάει λάθος στο τρόπο ζωής του. Από εδώ και πέρα όλα γύρω του και μέσα του αρχίζουν να αλλάζουν.

## Ενδιαφέρουσα Πληροφορία
Ο Ντανίλα Κοζλόφσκι, ο οποίος παίζει τον κύριο ρόλο της ταινίας, έσπασε το χέρι του κατά τη διάρκεια των γυρισμάτων. Παρά το γεγονός ότι αποφάσισε να συνεχίσει τα γυρίσματα σε δύσκολα μέρη όπου το απαιτούσε η ταινία, όπως τα κλαμπ, οι χοροί και οι προσωπικές σκηνές, το αποτέλεσμα ήταν άψογο. Οι άνθρωποι που παρακολούθησαν την ταινία δεν μπόρεσαν να αντιληφθούν το σπασμένο χέρι του Ντανίλα.

## Box Office

Ρωσία & Χώρες CIS (666+21 оf copy)

Ουκρανία (78 оf copy)

Η Ταινία **Άκαρδος** έκανε πολύ καλή εμφανιση στο Box Office, και δέχτηκε πολύ καλές κριτικές.

## Παραπομπές


## Εξωτερικοί σύνδεσμοι
*
* website

Κατηγορία:Ρωσικές ταινίες
Κατηγορία:Ταινίες του 2012
Κατηγορία:Ρωσικές δραματικές ταινίες
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ψυχολογικές δραματικές ταινίες
Setanta Sports Cup

Το **Setanta Sports Cup**, γνωστό ως *Setanta Cup*, ήταν ποδοσφαιρική διοργάνωση στην οποία λάμβαναν μέρος ομάδες και από τις δύο ποδοσφαιρικές ομοσπονδίες της νήσου Ιρλανδίας. Ξεκίνησε το 2005 και αποτελούσε διασυνοριακή διοργάνωση μεταξύ συλλόγων που αγωνίζονταν στα πρωταθλήματα Λιγκ οφ Άιρλαντ Πρέμιερ Ντιβίζιον από τη Δημοκρατία της Ιρλανδίας και ΝΙΦΛ Πρέμιερσιπ από τη Βόρεια Ιρλανδία. Το κύπελλο χρηματοδοτούνταν από τη Setanta Sports, το ιρλανδικό συνδρομητικό αθλητικό τηλεοπτικό δίκτυο. Από το 2019 διοργανώνεται και πάλι ένα Πανιρλανδικό Κύπελλο, με την ονομασία **Τσάμπιονς Καπ** (Champions Cup) αυτήν τη φορά και με άλλη χορηγό, την Unite the Union. 

## Παραπομπές


## Εξωτερικοί σύνδεσμοι
* Επίσημη ιστοσελίδα

Κατηγορία:Ποδοσφαιρικές διοργανώσεις Βορείου Ιρλανδίας
Κατηγορία:Ποδοσφαιρικές διοργανώσεις Ιρλανδίας
BBC Radio 3

Το **BBC Radio 3** είναι ένας ραδιοφωνικός σταθμός του BBC, ο οποίος εκπέμπει σε όλο το Ηνωμένο Βασίλειο. Σχεδόν σε όλο του το πρόγραμμα παίζει κλασική μουσική, όπερα αλλά και Τζαζ. Μία φορά το χρόνο μεταδίδει τις συναυλίες του BBC Proms, κατά τη διάρκεια του καλοκαιριού. Ο σταθμός είναι ο πιο σημαντικός επίτροπος της νέας μουσικής.

Το 2009 και το 2011 ο σταθμός κέρδισε το χρυσό βραβείο της χρονιάς στα ραδιοφωνικά βραβεία της Sony.

## Λογότυπα

## Παραπομπές


## Εξωτερικοί σύνδεσμοι
*
*Επίσημη Ιστοσελίδα

Κατηγορία:Βρετανικοί Ραδιοφωνικοί Σταθμοί
Κατηγορία:British Broadcasting Corporation
Suzuki Hayabusa

Η  **Suzuki GSX1300R Hayabusa** είναι μία σπορ μοτοσικλέτα που παράγεται από την ιαπωνική βιομηχανία της Suzuki από το 1999 έως σήμερα. Κατείχε τον τίτλο της γρηγορότερης μοτοσικλέτας παραγωγής με 312 χλμ/ώρα, πριν την εισαγωγή του περιορισμού της μέγιστης ταχύτητας από τους κατασκευαστές μοτοσικλετών.

Εκτός από την ταχύτητα της, η Hayabusa έχει επαινεθεί από πολλούς κριτικούς για τις ολόπλευρες επιδόσεις της, υπό την έννοια ότι δεν θέτει σε κίνδυνο δραστικά όλες τις άλλες ιδιότητες, όπως το χειρισμό, την άνεση, την αξιοπιστία, το θόρυβο, την οικονομία καυσίμου ή την τιμή κατά την επιδίωξη μιας ενιαίας λειτουργίας. Ο Jay Koblenz του *Motorcycle Consumer News*, ενός μηνιαίου περιοδικού που τα θέμα του αφορούν τις μοτοσικλέτες, σχολίασε, "Αν νομίζετε ότι η ικανότητα μιας μοτοσικλέτας να προσεγγίσει 190 μίλια ανά ώρα ή μέχρι το ¼ του μιλίου σε λιγότερο από 10 δευτερόλεπτα είναι στην καλύτερη περίπτωση επιπόλαια και στη χειρότερη επιθετική, αυτήν εξακολουθεί να παραμένει μια μοτοσικλέτα που αξίζει μόνο για δοκιμή. Η Hayabusa είναι η ταχύτητα σε όλο της το μεγαλείο. Αλλά η ταχύτητα δεν είναι το μοναδικό πράγμα που είναι η Hayabusa."

Η Hayabusa θεωρείται ένα από τα σημαντικότερα και πιο σημαδιακά μοντέλα της Suzuki, καθώς και ευρύτερα της ιαπωνικής αλλά και της παγκόσμιας βιομηχανίας μοτοσικλετών, έχοντας επιπλέον αγαπηθεί από πολλούς οδηγούς ανά τον κόσμο.

Κατηγορία:Μοντέλα μοτοσικλετών Suzuki
Ο κατάσκοπος (ρωσική ταινία, 2012)

**Ο Κατάσκοπος** (Ρώσικα: Шпион) είναι μία ρωσική ταινία Δράσης/Δράμα/Θρίλερ του 2012. Η ταινία είναι προσαρμογή από το μυθιστόρημα του Μπορίς Ακούνιν.  Πρωταγωνιστούν ο Ντανίλα Κοζλόφσκι και ο Φιόντορ Μπονταρτσούκ.

## Πλοκή
Άνοιξη του 1941. Η Ναζιστική Γερμανία ετοιμάζεται για επίθεση στην Σοβιετική Ρωσία. Πριν από το γερμανικό παράγοντα "εργασία Βασέρ" είναι να πείσουν τα ανώτερα διοικητικά στελέχη της ΕΣΣΔ, ότι πριν από το 1943 δεν θα είναι πόλεμος. Αποδυναμωμένη η καταστολή της Σοβιετικής αντικατασκοπείας, στη συνέχεια ένας κατάσκοπος αντιλαμβάνεται το κόλπο, αλλά είναι ήδη πολύ αργά.

## Διανομή ρόλων
* Ντανίλα Κοζλόφσκι - Γιεγκόρ Ντορίν
* Φιόντορ Μπονταρτσούκ - Ανώτερος Ταγματάρχης Κρατικής Ασφάλειας
*Βλαντίμιρ Επιφάντσεφ - Κογκάν
*Σεργκέι Γκαζαρόφ -Ναρκόμ
* Βικτώρια Τολστογκάνοβα - Ιράιντα Πετρακόβιτς
*Άννα Τσιπόφσκαγια - Νάντια

## Εξωτερικοί σύνδεσμοι
*
* 

Κατηγορία:Ρωσικές ταινίες
Κατηγορία:Επικές πολεμικές ταινίες
Κατηγορία:Ταινίες του 2012
Κατηγορία:Ρωσικές δραματικές ταινίες
Κατηγορία:Ταινίες Β΄ Παγκοσμίου Πολέμου
Κατηγορία:Ρωσόφωνες ταινίες
Κατηγορία:Ταινίες γυρισμένες στη Ρωσία
Κατηγορία:Ρωσικές ιστορικές ταινίες
Κατηγορία:Ρωσικές πολεμικές ταινίες
Κατηγορία:Ρωσικές θρίλερ ταινίες
Κατηγορία:Ρωσικές ταινίες δράσης
Κατηγορία:Ρωσικές περιπετειώδεις ταινίες
Κατηγορία:Κατασκοπικές ταινίες
Κατηγορία:Ταινίες τοποθετημένες στη Ρωσία
Γιώργος Γεωργόπουλος

Ο **Γιώργος Γεωργόπουλος** είναι Έλληνας διεθνής πρωταθλητής της πυγμαχίας. Είναι αθλητής της Παναχαϊκής, μέλος της εθνικής ομάδας, γεννημένος το 1989 στην Πάτρα.

Είναι τρεις φορές πρωταθλητής Ελλάδος στα 91 κιλά και 4 φορές στο διασυλλογικό αντρών με την ομάδα της Παναχαϊκής. Στα 91+ κιλά το 2008 στην Θεσσαλονίκη, το 2012, όπου νίκησε στον τελικό τον Αντωνόπουλο του Παναθηναϊκού, και το 2013 με συνολικά τέσσερις νίκες. Ήταν τρίτος το 2009 και πρώτος στο *Belfast cup 2012*.

## Διακρίσεις
*Διασυλλογικό πρωτάθλημα Ελλάδος ανδρών: 2008, 2009, 2012, 2013
* Πανελλήνιο Α΄κατηγορίας
*91 κιλά
::1ος: 2008, 2012, 2013
::3ος: 2009

* Πανελλήνιο εφήβων
::1ος: 2008

* Πανελλήνιο νέων
::1ος: 2008

## Παραπομπές


## Εξωτερικοί σύνδεσμοι
* Patras Events, Στο top της πυγμαχίας η ΠΓΕ το 2012 - Δείτε τα ονόματα των πυγμάχων που θα βραβευτούν, ανακτήθηκε 18 Μαΐου 2014

Κατηγορία:Έλληνες πυγμάχοι
Κατηγορία:Πυγμάχοι της Παναχαϊκής
Ο πόλεμος της φωτιάς (ταινία)

***Ο πόλεμος της φωτιάς*** (Ρώσικα: Август. Восьмого), είναι ρωσική ταινία δράσης/δράμα/φαντασίας του 2012. Η ταινία μιλάει για τον Πόλεμο της Νότιας Οσετίας 2008. Πρωταγωνιστούν οι: Σβετλάνα Ιβανόβα, Μαξίμ Ματβέγεφ και Γεγκόρ Μπερόγεφ, ενώ κάνει και μία γκεστ εμφάνιση ο Γκόσα Κουτσένκο και ο Βλαντίμιρ Βντοβιτσένκοφ.

## Πλοκή
 
Η ιστορία αναφέρεται σε μια νεαρή ανύπαντρη μητέρα που είναι υποχρεωμένη να βάλει τη ζωή της σε κίνδυνο  στην περιοχή Τσχίνβαλι, όπου ο γιος της είναι στον πατέρα του, τον οποίο είχε στείλει εκεί την ημέρα του πολέμου χωρίς να το γνωρίζει. Η ταινία χωρίζεται σε δύο μέρη που εναλλάσσονται το ένα με το άλλο: το ένα δείχνει τον πόλεμο στα μάτια ενός νεαρού αγοριού όπου η μάχη μεταμορφώνεται σε μια φανταστική ιστορία πολέμου με το σούπερ-ρομπότ (ο οποίος είναι ο πατέρας του), και το δεύτερο δείχνει την πραγματικότητα της κατάστασης του πολέμου και το ταξίδι της κύριας ηρωίδας.

## Διανομή ρόλων
* Σβετλάνα Ιβανόβα ως Ξένια
* Μαξίμ Ματβέγεφ ως Πρόσκοπος Αλεξέι "Λιόχα"
* Γεγκόρ Μπερόγεφ ως Ζαούρ/Ρομπότ
* Αλεξάντρ Ολέσκο ως Γκριγκόρι "Γκρίσκα"
* Γκόσα Κουτσένκο ως Γκόσα Κουτσένκο
*Βλαντίμιρ Βντοβιτσένκοφ ως πρόεδρος της Ρωσίας

## Εξωτερικοί Σύνδεσμοι
* 
*

Κατηγορία:Ρωσικές ταινίες
Κατηγορία:Ταινίες του 2012
Κατηγορία:Πολεμικές δραματικές ταινίες
Κατηγορία:Ρωσόφωνες ταινίες
Opel Kadett

Το **Opel Kadett** ήταν ένα μικρομεσαίο οικογενειακό αυτοκίνητο της κατηγορίας C, που κατασκευάστηκε από τη γερμανική αυτοκινητοβιομηχανία Opel, από το 1962 έως το 1991, σε 5 διαδοχικές γενιές. Η τελευταία γενιά του, που είχε μπει στη μαζική παραγωγή τον Αύγουστο του 1984, αντικαταστάθηκε το 1991 από το Opel Astra πρώτης γενιάς, αν και ειδικά η έκδοση Kadett E καμπριολέ διατηρήθηκε στην παραγωγή έως τον Μάιο του 1993, όταν και παρουσιάστηκε το Astra καμπριολέ που την αντικατέστησε οριστικά μέσα στο καλοκαίρι του 1993. Με το όνομα Kadett υπήρξε, μεταξύ του 1936 και του 1940, και ένα άλλο μοντέλο της Opel.

## Βιβλιογραφία

* Peter Schulz: Opel Kadett – alle Modellreihen. Heel, Königswinter 2010 (Autos, die noch Typen waren) ISBN 978-3-86852-295-2.

Kadett
Κατηγορία:Μικρομεσαία αυτοκίνητα
Κατηγορία:Γερμανικά αυτοκίνητα
Πρωτάθλημα πετοσφαίρισης Α2 εθνικής κατηγορίας ανδρών 2007-2008

Το πρωτάθλημα βόλεϊ της Α2 κατηγορίας της περιόδου 2007−2008 έγινε με τη συμμετοχή 12 ομάδων. Οι νέες ομάδες σε σχέση με την περυσινή περίοδο, ήταν οι Ορεστιάδα και Παγκράτι που υποβιβάστηκαν από την Α1, οι Απόλλων Καλαμαριάς και Απόλλων Σμύρνης που προβιβάστηκαν από τη Β' Εθνική, καθώς και η ΑΓΕ Κορίνθου που συγχωνεύτηκε με την ΑΕ Νίκαιας και πήρε τη θέση της.  Διεξήχθη σε δύο φάσεις, την κανονική περίοδο και τα πλέι οφ/άουτ, τα όποια εισήγαγε για πρώτη φορά η ομοσπονδία. Πρωταθλητής αναδείχθηκε ο Απόλλων Καλαμαριάς, ο οποίος μαζί με τον νικητή των πλέι οφ Φοίνικα Σύρου προβιβάστηκαν για πρώτη φορά στην ιστορία τους στην Α1, ενώ Αριστοτέλης Σκύδρας και Πανερυθραϊκός υποβιβάστηκαν στη Β' Εθνική.

## Βαθμολογία κανονικής περιόδου

***Σημείωση**: Ο Αριστοτέλης, η ΓΕ Μεσσηνίας και ο Πανερυθραϊκός έχουν από έναν μηδενισμό και -3 βαθμούς.

## Πλέι οφ και πλέι άουτ
### Πλέι άουτ
Τα πλέι άουτ κρίθηκαν στις τρεις νίκες, ενώ μεταφέρθηκαν και τα αποτελέσματα της κανονικής περιόδου (με πλάγια γραφή). Το Παγκράτι και ο Π.Ο. Μουδανιών μετέφεραν δύο νίκες ενάντια Πανερυθραϊκό και τον Αριστοτέλη αντίστοιχα, κι έφτασαν εύκολα στην εξασφάλιση της παραμονής.

### Πλέι οφ, ημιτελικοί
Στα πλέι οφ ανόδου οι ημιτελικοί κρίθηκαν στις δύο νίκες και ο τελικός στις τρεις. Ο Φοίνικας Σύρου κέρδισε την άνοδο στην Α1 για πρώτη φορά στην ιστορία του μετά από δύο αποτυχημένες προσπάθειες τα προηγούμενα χρόνια.

### Πλέι οφ, τελικός

### Κατάταξη

## Εξωτερικοί σύνδεσμοι
*Αποτελέσματα, βαθμολογία, πλέι οφ και πλέι άουτ Επίσημος ιστότοπος της Ελληνικής Ομοσπονδίας Πετοσφαίρισης
*"Πρεμιέρα στο ανανεωμένο πρωτάθλημα της Α2 ανδρών" Ιστότοπος contra.gr
*"22η αγ.: "Ήσυχο" τέλος κανονικής περιόδου" Ιστότοπος contra.gr
*"Ο Φοίνικας Σύρου στην Α1" Ιστότοπος contra.gr



2007 2008
Κατηγορία:Πετοσφαίριση το 2007
Κατηγορία:Πετοσφαίριση το 2008
Αντώνης Αρώνης

Ο **Αντώνης Αρώνης** (γεννήθηκε 17 Μαρτίου 1957) είναι Έλληνας πρώην διεθνής αθλητής υδατοσφαίρισης που αγωνιζόταν στη θέση του φουνταριστού. Υπήρξε από τους καλύτερους πολίστες στη θέση του στην Ευρώπη στις δεκαετίες του '70 και του '80 ενώ ο Τάμας Φάραγκο (κατά πολλούς κορυφαίος πολίστας στην ιστορία του αθλήματος) είχε πλέξει το εγκώμιο του Αρώνη λέγοντας πως η Ελλάδα έχει έναν παίκτη παγκόσμιας κλάσης.

## Καριέρα
Ο Αντώνης Αρώνης ξεκίνησε ως υδατοσφαιριστής στην ομάδα του Φοίνικα Πειραιά. Στην συνέχεια έκανε μεγάλη καριέρα με τη φανέλα του Εθνικού αλλά και του Ολυμπιακού Πειραιώς, με τον οποίο μάλιστα κατέκτησε το εγχώριο νταμπλ του 1992, το οποίο ήταν και το πρώτο στην ιστορία του ερυθρόλευκου συλλόγου. Προπονητής της τότε πρωταθλήτριας ομάδας του Πειραιά ήταν ο Νίκος Λουκάτος. Συνολικά κατέκτησε 14 πρωταθλήματα Ελλάδος (12 με τον Εθνικό, 2 με τον Ολυμπιακό) και 5 κύπελλα Ελλάδος (3 με τον Εθνικό, 2 με τον Ολυμπιακό). Το 1981 με προπονητή τον Ιταλό Λίνο Ρεπέτο, έφτασε με τον Εθνικό στην τελική φάση του Πρωταθλήματος Ευρώπης, κάτι που συνέβαινε για πρώτη φορά στην ιστορία της ελληνικής υδατοσφαίρισης. Ο Εθνικός κατέλαβε την τέταρτη θέση από τις τέσσερες που συμμετείχαν. Πρωταθλήτρια αναδείχθηκε η γιουγκασλαβική Γιουγκ. 

Είναι ο δεύτερος σκόρερ στην ιστορία των αναμετρήσεων Εθνικού – Ολυμπιακού, με **80** τέρματα (*61* με το σκουφάκι του Εθνικού, *19* με του Ολυμπιακού). Πρώτο του γκολ την 1 Οκτωβρίου 1978 με το σκουφάκι του Εθνικού στο 6–5 υπέρ του Εθνικού και τελευταίο του γκολ σε ντέρμπι στις 4 Απριλίου 1993 αυτή τη φορά με το σκουφάκι του Ολυμπιακού στη νίκη των ερυθρόλευκων με 14–9.
 
## Διεθνείς συμμετοχές
Ο Αντώνης Αρώνης ήταν μόνιμο στέλεχος της Εθνικής Ελλάδος πόλο και μάλιστα αγωνίστηκε με το εθνόσημο σε τρεις συνεχόμενους Ολυμπιακούς Αγώνες και συγκεκριμένα του 1980, του 1984 και του 1988. Μάλιστα, στους Ολυμπιακούς Αγώνες του Λος Άντζελες (1984) ήταν και ο σημαιοφόρος της ελληνικής αποστολής. 

## Τίτλοι

### Με τον Εθνικό

* 12 Πρωταθλήματα Ελλάδας: 1975, 1976, 1977, 1978, 1979, 1980, 1981, 1982, 1983, 1984, 1985, 1988
*3 Κύπελλα Ελλάδος: 1984, 1985, 1988

### Με τον Ολυμπιακό
*2 Πρωταθλήματα Ελλάδος: 1992, 1993
* 2 Κύπελλα Ελλάδος: 1992, 1993

## Προεδρία ΣΕΦ
Στις 14 Σεπτεμβρίου του 2012, η γενική Γραμματεία Αθλητισμού ανακοίνωσε πως ο Αντώνης Αρώνης θα είναι ο νέος πρόεδρος του Σταδίου Ειρήνης και Φιλίας.

## Αυτοδιοίκηση
Έχει διατελέσει αντιδήμαρχος Οικονομικών στον Δήμο Πειραιά.

## Παραπομπές


Κατηγορία:Έλληνες υδατοσφαιριστές
Κατηγορία:Υδατοσφαιριστές του Εθνικού Πειραιώς
Κατηγορία:Υδατοσφαιριστές ΟΣΦΠ
Κατηγορία:Φουνταριστοί υδατοσφαιριστές
Κατηγορία:Υδατοσφαιριστές στους Θερινούς Ολυμπιακούς Αγώνες 1980
Κατηγορία:Υδατοσφαιριστές στους Θερινούς Ολυμπιακούς Αγώνες 1984
Κατηγορία:Υδατοσφαιριστές στους Θερινούς Ολυμπιακούς Αγώνες 1988
Κατηγορία:Υδατοσφαιριστές Εθνικής Ελλάδας
Τζέιμς Μπιουκάναν

Ο **Τζέιμς Μπιουκάναν** (*James Buchanan Jr*, 23 Απριλίου 1791 - 1 Ιουνίου 1868) ήταν ο 15ος πρόεδρος των Ηνωμένων Πολιτειών της Αμερικής. Ήταν ο μόνος πρόεδρος της χώρας που δεν είχε παντρευτεί. Η ανιψιά του Αριέττα Λέιν ήταν η πρώτη κυρία κατά τη διάρκεια της θητείας του. Ήταν έμπειρος πολιτικός και έγινε Πρόεδρος το 1857.

## Η ζωή του
Ο Τζέιμς Μπιουκάναν γεννήθηκε στις 23 Απριλίου 1791 στην Πενσυλβάνια από μία πλούσια οικογένεια εμπόρων. Είχε τέσσερις  αδελφές και τρεις αδελφούς και φοίτησε στο κολέγιο Ντίκινσον το 1807. Εκεί σπούδασε νομική και έγινε αποδεκτός από τον σύλλογο το 1812. Είχε αρραβωνιαστεί την Ανν Κόλμαν αλλά αυτή πέθανε πριν παντρευτούν και ποτέ δεν απέκτησαν παιδιά. Υπηρέτησε και στον Λευκό Οίκο αλλά και στο Κοινοβούλιο εκπροσωπώντας την Πενσυλβάνια. Επίσης ήταν πρέσβης στη Ρωσία κατά τη διάρκεια της προεδρίας του Άντριου Τζάκσον.

## Προεδρία
Στην αρχή της προεδρίας του χαρακτήρισε τη δουλεία ως μη σημαντικό θέμα. Ήταν μια εσφαλμένη απόφαση καθώς οι βόρειοι και οι νότιοι είχαν είδη αρχίσει να διαιρούνται με βάση την άποψη του περί του θέματος.

Το Ανώτατο Δικαστήριο διακήρυξε ότι οι Αφροαμερικανοί δεν ήταν Αμερικανοί πολίτες και ότι κάθε Πολιτεία θα μπορούσε να διατηρήσει τη δουλεία ως νόμιμη πράξη. Ο πρόεδρος Μπιουκάναν υποστήριξε αυτή την απόφαση του δικαστηρίου.

Ο Μπιουκάναν επίσης υποστήριξε τα δικαιώματα των ιδιοκτητών σκλάβων να διατηρήσουν τους σκλάβους τους και ήθελε το Κάνσας να υιοθετήσει ένα σύνταγμα που επιτρέπει τη δουλεία. Εξαιτίας αυτού, το δημοκρατικό κόμμα διαιρέθηκε στο συγκεκριμένο θέμα και μετά τις κοινοβουλευτικές εκλογές του 1858 υπήρχαν περισσότεροι ρεπουμπλικάνοι από δημοκρατικούς στο Κοινοβούλιο. Γενικά ο Μπιουκάναν δεν είχε καλές σχέσεις με τους ρεπουμπλικάνους.

Διέταξε στρατεύματα να επιτεθούν στη Γιούτα λόγω λανθασμένης πληροφόρησης ότι σχεδίαζε επανάσταση ενάντια της κυβέρνησης. Ο Μπιουκάναν αργότερα συνειδητοποίησε το λάθος του και απολογήθηκε.

Κατά τη διάρκεια της θητείας του άρχισε η διαίρεση της χώρας πάνω στο θέμα της σκλαβιάς που θα οδηγούσε στο ξέσπασμα του Αμερικανικού εμφυλίου πολέμου. Λίγους μήνες πριν την λήξη της θητείας ορισμένες από τις νότιες Πολιτείες αποφάσισαν ότι δεν ήθελαν να παραμείνουν στην Ένωση.

Ο Μπιουκάναν υποστήριζε ότι αυτή η πράξη ήταν απόλυτα λανθασμένη και κακή αλλά δεν έλαβε μέτρα καθώς θεώρησε ότι οποιαδήποτε πράξη εναντίον του νότου ήταν αντισυνταγματική. Δεν προετοίμασε καν τη χώρα για πόλεμο.

Στη λήξη της θητείας του άφησε τον διάδοχο του Αβραάμ Λίνκολν να αντιμετωπίσει το μεγαλύτερο πρόβλημα στην αμερικανική ιστορία, τον Αμερικανικό Εμφύλιο Πόλεμο.

Πολλοί ιστορικοί τον χαρακτηρίζουν ως τον χειρότερο πρόεδρο που είχαν ποτέ οι ΗΠΑ.

Κατηγορία:Πρόεδροι των ΗΠΑ
Κατηγορία:Αμερικανοί ελευθεροτέκτονες